text: তারাপদ লাহিড়ী (১৯০২ — ১৫ জুন, ১৯৮৬) একজন বাঙালি রাজনীতিবিদ ও ব্রিটিশ বিরোধী স্বাধীনতা সংগ্রামী।
  
  জীবনী
  তারাপদ লাহিড়ী ফরিদপুর জেলার (বর্তমান রাজবাড়ী জেলা) বালিয়াকান্দিতে জন্মগ্রহণ করেন। তিনি ১৯২১ সালে অসহযোগ আন্দোলনে যোগ দেন, ১৯৩০ এবং ১৯৩২ সালে আইন অমান্য আন্দোলনে, ১৯৪২ সালের ভারত ছাড়ো আন্দোলনে যোগ দিয়ে বহু বছর কারারুদ্ধ থাকেন। তিনি ফরিদপুর জেলা কংগ্রেসের সম্পাদক ছিলেন। জেলে বসে বিশ্ববিদ্যালয়ের পরীক্ষাগুলি পাশ করেন তারাপদ লাহিড়ী। স্বাধীনতার পরে পশ্চিমবঙ্গ সরকারের জেল কোড রিভিশন কমিটির চেয়ারম্যান হন। পরবর্তী‌তে মার্কসবাদী-‌লে‌নিনবাদী সমাজতন্ত্রী আন্দোল‌নের একজন প্রথম শ্রেনীর নেতা হন তিনি। তিনি বিপ্লবী সমাজতন্ত্রী দলের অন্যতম প্রতিষ্ঠাতা। কুক্কুট ভট্ট ছদ্মনামে ও স্বনামে একাধিক গবেষণামূলক গ্রন্থ ও কবিতার বই রচনা করেছেন।
  
  তথ্যসূত্র
  
  বিষয়শ্রেণী:১৯০২-এ জন্ম
  বিষয়শ্রেণী:১৯৮৬-এ মৃত্যু
  বিষয়শ্রেণী:বাঙালি রাজনীতিবিদ
  বিষয়শ্রেণী:বাঙালি লেখক
  বিষয়শ্রেণী:ফরিদপুর জেলার ব্যক্তি
  বিষয়শ্রেণী:বিপ্লবী সমাজতন্ত্রী দলের রাজনীতিবিদ
title: তারাপদ লাহিড়ী